TWPC โชว์ผลิตภัณฑ์งาน Thaifex-World of Food Asia 2020
TWPC โชว์ผลิตภัณฑ์งาน Thaifex-World of Food Asia 2020
25 ก.ย. 2563

หม่อมหลวงภาสันต์ สวัสดิวัตน์ นักชิมและผู้เชี่ยวชาญด้านอาหาร พร้อมด้วย โฮ เรน ฮวา ประธานเจ้าหน้าที่บริหาร และกรรมการ พร้อมด้วยคณะผู้บริหาร บริษัท ไทยวา จำกัด (มหาชน) หรือ TWPC ถ่ายภาพร่วมกันที่บูธในงาน Thaifex-World of Food Asia 2020 โดยบริษัทฯ ร่วมเปิดตัวผลิตภัณฑ์นวัตกรรมใหม่ๆ เป็นจำนวนมาก เช่น เส้นเล็กกึ่งสำเร็จรูป ตรามังกรคู่ เอเชี่ยนอินสไปร์ “DOUBLE DRAGON ASIAN INSPIRED” เส้นเล็กพร้อมทานใน 4 นาที กับ 6 รสชาติใหม่ รสซุปไก่ออเรียลทัล, ปูผัดผงกระหรี่, ต้มยำ, ก๋วยเตี๋ยวเรือ, ผัดไทย และต้มข่า ที่โชว์จุดเด่นไม่มีสารก่อให้เกิดการแพ้-ไม่มีวัตถุกันเสีย-ไม่มีผงชูรส-ไม่มีสีสังเคราะห์
ทั้งนี้ เป้าหมายจับกลุ่มลูกค้าตลาดต่างประเทศ ตอบโจทย์เทรนด์การเปลี่ยนแปลงและแนวโน้มพฤติกรรมการบริโภคในอนาคต ที่หันมาให้ความสำคัญกับอาหารที่มีประโยชน์ต่อสุขภาพมากขึ้น โดยผู้ที่สนใจสามารถมาเยี่ยมชมบูธของบริษัทได้ที่บูธ L43 Hall 3 ณ อิมแพ็คอารีนา เมืองทองธานี ระหว่างวันที่ 22-26 กันยายน 2563 นี้